CELEX: 31990R0890
Language: el
Date: 1990-04-06 00:00:00
Title: Κανονισμός (ΕΟΚ) αριθ. 890/90 της Επιτροπής της 6ης Απριλίου 1990 για την τροποποίηση του κανονισμού (ΕΟΚ) αριθ. 2964/89 για τον καθορισμό των ποσοστών υποτιμήσεως που πρέπει να εφαρμόζονται κατά την αγορά γεωργικών προϊόντων στην παρέμβαση, όσον αφορά το ρύζι με τον φλοιό του ( ρύζι paddy )

Avis juridique important

|

31990R0890

Κανονισμός (ΕΟΚ) αριθ. 890/90 της Επιτροπής της 6ης Απριλίου 1990 για την τροποποίηση του κανονισμού (ΕΟΚ) αριθ. 2964/89 για τον καθορισμό των ποσοστών υποτιμήσεως που πρέπει να εφαρμόζονται κατά την αγορά γεωργικών προϊόντων στην παρέμβαση, όσον αφορά το ρύζι με τον φλοιό του ( ρύζι paddy )  

Επίσημη Εφημερίδα αριθ. L 092 της 07/04/1990 σ. 0031 - 0032

***** ΚΑΝΟΝΙΣΜΟΣ (ΕΟΚ) αριθ. 890/90 ΤΗΣ ΕΠΙΤΡΟΠΗΣ  της 6ης Απριλίου 1990  για την τροποποίηση του κανονισμού (ΕΟΚ) αριθ. 2964/89 για τον καθορισμό των ποσοστών υποτιμήσεως που πρέπει να εφαρμόζονται κατά την αγορά γεωργικών προϊόντων στην παρέμβαση, όσον αφορά το ρύζι με τον φλοιό του (ρύζι paddy)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα «Εγγυήσεων» (1), όπως τροποποιήθηκε τελευταία από τον κανονισμό (ΕΟΚ) αριθ. 787/89 (2), και ιδίως το άρθρο 8,  Εκτιμώντας:  ότι σε εφαρμογή του άρθρου 8 του κανονισμού (ΕΟΚ) αριθ. 1883/78 η Επιτροπή καθόρισε με τον κανονισμό (ΕΟΚ) αριθ. 2964/89 (3) το ποσοστό υποτιμήσεως που αντιστοιχεί κατ' ανώτατο όριο στη διαφορά μεταξύ της τιμής αγοράς και της προβλεπόμενης τιμής για τη διάθεση του εν λόγω προϊόντος·  ότι, με την εξέλιξη της καταστάσεως στον τομέα του ρυζιού προβλέπεται η αγορά ποσοτήτων του προϊόντος αυτού από τους οργανισμούς παρεμβάσεως· ότι πρέπει, συνεπώς, να καθοριστεί ένας συντελεστής υποτιμήσεως κατά την αγορά για το προϊόν αυτό·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του ΕΓΤΠΕ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 2964/89 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Απριλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 216 της 5. 8. 1978, σ. 1.  (2) ΕΕ αριθ. L 85 της 30. 3. 1989, σ. 1.  (3) ΕΕ αριθ. L 281 της 30. 9. 1989, σ. 101.  ΠΑΡΑΡΤΗΜΑ  Συντελεστές «Κ» μείωσης (άρθρο 8 παράγραφος 3 του κανονισμού (ΕΟΚ) αριθ. 1883/78), που εφαρμόζονται στις μηνιαίες τιμές αγοράς  1.2 //  //  // Προϊόν   // «Κ»   //    //   // - Μαλακός αρτοποιήσιμος σίτος  // 0,55   // - Μαλακός μη αρτοποιήσιμος σίτος   // 0,55   // - Κριθή   // 0,55   // - Σίκαλη   // 0,55   // - Σκληρός σίτος  // 0,55   // - Αραβόσιτος   // 0,55   // - Σόργος   // 0,55  // - Ρύζι με το φλοιό του (ρύζι paddy)   // 0,40   // - Ηλίανθος   // 0,50   // - Κράμβη και γογγύλη   // 0,50   // - Ελαιόλαδο:   //   // - Κοινότητα χωρίς την Ισπανία   // 0,45  // - Ισπανία   // 0,30   // - Ζάχαρη   // 0,50   // - Βούτυρο  // 0,50   // - Αποκορυφωμένο γάλα σε σκόνη   // 0,40   // - Βόειο κρέας   // 0,50   // - Αλκοόλη, που αναφέρεται στο άρθρο 40 παράγραφος 1 του κανονισμού (ΕΟΚ) αριθ. 822/87 του Συμβουλίου (1)   // 0,70   // - Καπνός   // 0,65   //    //  (1) ΕΕ αριθ. L 84 της 27. 3. 1987, σ. 1.